[{"text_idx": "#000000", "text": "Ymchwiliadau i glinigau cosmetig ar gynnydd yng Nghymru"}, {"text_idx": "#000001", "text": "Mae ymchwiliad gan BBC Cymru wedi darganfod bod cynnydd wedi bod yn nifer yr ymchwiliadau i glinigau sy'n cynnig triniaeth laser cosmetig am eu bod yn osgoi cofrestru."}, {"text_idx": "#000005", "text": "Ers mis Ebrill mae AGIC wedi ymweld a\u0302 24 o glinigau yn dilyn adroddiadau eu bod yn osgoi cofrestru ac mae'n nhw wrthi yn ymchwilio i 37 achos ychwanegol."}, {"text_idx": "#000007", "text": "Fel arfer, mae'r corff yn dod i wybod am bryderon gan feddygon neu aelodau'r cyhoedd."}, {"text_idx": "#000008", "text": "Mae triniaethau laser neu driniaethau IPL yn cael eu defnyddio i drin nam ar y croen neu i gael gwared a\u0302 gwallt neu datw\u0302."}, {"text_idx": "#000010", "text": "Mae'r swm yn cynnwys archwilio'r adeilad a'r cyfarpar sy'n cael ei ddefnyddio, ond nid yw'n cynnwys asesiad o allu'r meddyg i wneud y swydd, na'r hyfforddiant."}, {"text_idx": "#000011", "text": "Yn o\u0302l Rhys Jones, pennaeth ymchwiliadau a rheoliadau Arolygaeth Gofal Iechyd Cymru, mae cynnydd wedi bod yn nifer y busnesau sy'n cynnig triniaethau laser cosmetig."}, {"text_idx": "#000015", "text": "Mae AGIC yn galw am gofrestr genedlaethol i unigolion sy'n cynnig triniaethau cosmetig lle nad oes angen llawdriniaeth."}, {"text_idx": "#000016", "text": "Profiad dynes sydd wedi cael triniaeth laser a'r creithiau corfforol ac emosiynol sydd ar o\u0302l. Doedd hi ddim eisiau i ni ddefnyddio ei henw:"}, {"text_idx": "#000017", "text": "\"Mae o 'di 'neud i fi deimlo'n ofnadwy. Straen ofnadwy ac yn ddigalon, iawn, iawn ac yn neud i mi feddwl mewn gwirionedd, oedd wir angen y driniaeth arna i?"}, {"text_idx": "#000018", "text": "\"Mae bron yn anobeithiol am 'mod i wedi gorfod gwneud newidiadau i fy mywyd... mae'n taro eich hyder oherwydd 'da chi ddim yn medru dangos y rhan yna o'ch croen am ei fod yn achosi embaras."}, {"text_idx": "#000019", "text": "\"Dwi heb drafod y sefyllfa gyda'n nheulu chwaith. Maen nhw'n eitha' ceidwadol ac yn debygol o ofyn pam ges i'r driniaeth yn y lle cyntaf."}, {"text_idx": "#000022", "text": "Mae Maria Gonzalez yn feddyg locwm dermatoleg sy'n gweithio yn y sector breifat gyda'r gwasanaeth iechyd. Mae hi'n dweud ei bod wedi dod ar draws cleifion sydd wedi cael eu creithio a'u llosgi yn ystod triniaethau laser."}, {"text_idx": "#000023", "text": "\"Dw' i wedi cael rhai cleifion sydd wedi dod ata i o achos cymhlethdodau o rywle arall,\" meddai."}, {"text_idx": "#000024", "text": "\"Mae e'n ymwneud a\u0302 sut ydych chi yn delio gyda'r cymhlethdodau yma - cydnabod bod yna broblem a gwneud rhywbeth am y peth cyn bod e'n troi yn drychineb llwyr.\""}, {"text_idx": "#000026", "text": "Mae'r mesur yn cynnwys cynigion penodol ar gyfer cynllun trwyddedu i bobl sydd yn cynnig tatw\u0302s, electrolysis ac aciwbigo. Cynghorau lleol fydd yn gyfrifol am y rhain."}, {"text_idx": "#000028", "text": "Mae Papur Gwyrdd gan Lywodraeth Cymru - sy'n edrych ar y ffordd mae'r Gwasanaeth Iechyd yn llywodraethu - hefyd yn debygol o arwain at newidiadau yn y ffordd mae AGIC yn gwneud ei gwaith."}, {"text_idx": "#000032", "text": "Cyfarfod cyhoeddus ar ddyfodol meddygfa Porthmadog"}]